Rámcová zmluva na dodanie toaletných potrieb

Zmluvné strany:
1.	Predávajúci:	
	obchodné meno:	
	sídlo:	
	IČO:
	konajúci:
	IČ DPH:  	
	DIČ: 	
	bankové spojenie:	
 	číslo účtu:  
	osoba oprávnená vo veciach
	obchodných:
	technických:
 	
	   (ďalej len „predávajúci“)

2. 	Kupujúci: 	Košický samosprávny kraj
	zastúpený:	Ing. Rastislav Trnka, predseda
	sídlo:	Námestie Maratónu mieru č. 1, 042 66 Košice
	IČO:	35541016	
	DIČ:	2021624924
	bankové spojenie:	Štátna pokladnica
	číslo účtu:	SK22 8180 0000 0070 0027 1435
	osoba oprávnená vo veciach
	obchodných:	Ing. Iveta Šutorová
    (ďalej len „kupujúci“)

Preambula
Kupujúci ako verejný obstarávateľ na obstaranie predmetu tejto Rámcovej zmluvy na dodanie toaletných potrieb (ďalej len „zmluva“) použil postup zadávania zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

Kupujúci ako verejný obstarávateľ vyhlásil dňa 22.12.2017  nasledovnú výzvu na predkladanie ponúk v rámci postupu zadávania zákazky podľa § 117 zákona o verejnom obstarávaní.
Druh postupu: zákazka s nízkou hodnotou.
Názov zákazky: Dodávanie toaletných potrieb pre Úrad KSK v roku 2018.
Druh zákazky: dodanie tovaru.	

Na základe výsledkov verejného obstarávania sa Kupujúci ako verejný obstarávateľ a Predávajúcu ako úspešný uchádzač dohodli na uzatvorení tejto zmluvy.

Článok I.
Predmet zmluvy

1.	Predávajúci sa zaväzuje počas trvania zmluvného vzťahu a za podmienok uvedených v tejto zmluve  dodať kupujúcemu toaletné potreby, ktoré sú bližšie špecifikované v bode 2 tohto článku (ďalej len „tovar“), previesť na kupujúceho vlastnícke právo k tovaru a kupujúci sa zaväzuje za riadne dodaný tovar zaplatiť predávajúcemu kúpnu cenu. 
2.	Predávajúci sa zaväzuje dodať kupujúcemu tovar, vymedzený v tejto zmluve v tomto zložení a v nižšie špecifikovaných maximálnych množstvách:
a) tekuté mydlo 5 L                                                              	                          		50 ks/ 1 rok          
b) toaletný papier dvojvrstvový (kotúč dĺžky 30 m)                                      		11 328 ks/ 1 rok       
c) papierové utierky 2-vrstvové biele, recyklované Z-Z, s ražbou, (240x230 mm), 72% belosť                                                                                               
												100 kartónov/rok
d) papierové utierky, 2-vrstvové, Z-Z biele 100% celulóza, s ražbou (240x230mm), balené 20x200 útržkov,
4000 ks v kartóne                                               					100 kartónov/ 1 rok 
e) WC vôňa 75 ml  (do aut. dávkovača Tork)                                                 		35 ks/ 1 rok  
f) antibakteriálne vlhčené utierky (50 ks v balení)				   	10 ks/1 rok	 
g) antibakteriálne vlhčené servítky (15 ks v balení)				   	80 ks/1 rok
h) rukavice nitrilové, nepudrované, určené pre min. riziká, ochrana pred neagresívnymi nečistotami, 100 ks
v balení                                                             					4 balenia/rok
i) Univerzálny dezinfekčný prostriedok v spreji, bez chlóru, ničí 99,9 % baktérií, vírusov, plesní, 500 ml balenie                                                                                        
											12 ks /rok	
j) Čistiaci WC prípravok s vôňou citrónu 3x50 g v 1 balení                      		168 balení/rok

Článok II.
Miesto a čas dodania tovaru

1. 	Predávajúci sa zaväzuje dodať tovar kupujúcemu podľa požiadaviek a potrieb kupujúceho (max. 3x za kalendárny mesiac) špecifikovaných písomnými objednávkami a to najneskôr do 3 pracovných dní odo dňa vystavenia objednávky.
2.    Miestom dodania tovaru je sídlo kupujúceho (Námestie Maratónu mieru 1, 042 66 Košice).
3. 	O odovzdaní a prevzatí tovaru (čiastkových plnení) spíšu zmluvné strany dodací list o dodaní a prevzatí tovaru.

Článok III.
Kúpna cena a platobné podmienky

1.	Kúpna cena je konečnou cenou, zahŕňa všetky príslušné dane a poplatky, ako aj všetky náklady spojené s dodaním tovaru na miesto dodania.
2.	Cena za tovar je zmluvnými stranami dohodnutá nasledovne:
a) tekuté mydlo 5 L  								EUR s DPH/1 ks                                                         
b) toaletný papier dvojvrstvový ( kotúč dĺžky 30 m)                       			EUR s DPH/1 ks
c) papierové utierky 2-vrstvové biele, recyklované Z-Z, s ražbou (240x230 mm),
72 % belosť,                       							EUR s DPH/ 1 kartón
d) papierové utierky 2-vrstvové, Z-Z biele 100% celulóza, s ražbou (240x230 mm),                                      balené 20x200 útržkov (4000 ks v kartóne)					EUR s DPH/1 kartón
e) WC vôňa 75 ml  (do aut. dávkovača Tork)                                                              EUR s DPH/1 ks
f) antibakteriálne vlhčené utierky (50 ks v balení)                                                       EUR s DPH/1 ks	 
g) antibakteriálne vlhčené servítky (15 ks v balení)                                                    EUR s DPH/1 ks
h) rukavice nitrilové, nepudrované, určené pre min. riziká, ochrana pred neagresívnymi nečistotami	 
(100 ks v balení)							 	EUR s DPH/ 1 balenie
i) univerzálny dezinfekčný prostriedok v spreji, bez chlóru, ničí 99,9 % baktérií, vírusov, plesní, 500 ml balenie									EUR s DPH/ 1 ks
j) čistiaci WC prípravok s vôňou citrónu 3x50 g v 1balení			EUR s DPH/ 1 balenie

3.	Predávajúci predloží faktúru kupujúcemu po riadnom dodaní tovaru. Dokladom pre vystavenie faktúry bude        dodací list podpísaný oprávnenými zástupcami zmluvných strán pri odovzdaní tovaru kupujúcemu.
4.	Faktúra musí mať náležitosti daňového dokladu podľa ustanovenia § 71 zákona č. 222/2004 Z. z. o dani z pridanej hodnoty v znení neskorších predpisov.
5.	V prípade, že faktúra nebude obsahovať náležitosti podľa predchádzajúceho bodu, kupujúci je oprávnený vrátiť ju predávajúcemu  na doplnenie; v takom prípade nová lehota splatnosti začne plynúť doručením opravenej faktúry kupujúcemu.
6.	Splatnosť faktúry je dohodnutá na 30 dní od doručenia faktúry kupujúcemu. Kúpna cena je zaplatená odpísaním platby z účtu kupujúceho.

Článok IV.
Práva a povinnosti zmluvných strán

1.	Predávajúci sa zaväzuje dodávať tovar v požadovanom rozsahu a kvalite s príslušenstvom a príslušnými dokladmi vzťahujúcimi sa na tovar.
2.	Kupujúci má právo odmietnuť prevzatie tovaru v prípade, že nie je v súlade s cenou uvedenou v čl. III., bod 2. tejto zmluvy a podmienkami tejto zmluvy.
3.	Predávajúci zodpovedá za vady dodaného tovaru a za škodu tým spôsobenú kupujúcemu v súlade s ustanoveniami § 420 a nasledujúcich Obchodného zákonníka.
4.	Vlastnícke právo k tovaru prechádza na kupujúceho zaplatením kúpnej ceny.
5.	Kupujúci je povinný predávajúcemu oznámiť vady tovaru bez zbytočného odkladu.

Článok V.
Doba trvania a skončenie zmluvného vzťahu

1.	Zmluva je uzavretá na dobu určitú do 31.12.2018.
2.	Zmluvné strany môžu skončiť zmluvný vzťah:	
a)	písomnou dohodou alebo 
b)	písomným odstúpením od zmluvy z dôvodov podstatného porušenia zmluvných ustanovení alebo porušenia zákonných ustanovení; odstúpiť od zmluvy môže ktorákoľvek zo zmluvných strán a účinky odstúpenia nastanú dňom jeho doručenia druhej zmluvnej strane.
3.	Za podstatné porušenie zmluvných ustanovení sa považuje aj omeškanie predávajúceho s dodaním tovaru kupujúcemu o viac ako 3 pracovné  dni.

Článok VI.
Záverečné ustanovenia

1.	Zmluva nadobúda platnosť dňom podpísania zmluvnými stranami a účinnosť dňom  nasledujúcim po dni jej zverejnenia na webovom sídle kupujúceho.
2.	Akékoľvek zmeny a doplnenia tejto zmluvy je možné vykonať iba formou očíslovaných písomných dodatkov podpísaných zmluvnými stranami.
3.	Práva a povinnosti zmluvných strán touto zmluvou výslovne neupravené sa riadia príslušnými ustanoveniami Obchodného zákonníka..
4.	Táto zmluva je vyhotovená v piatich rovnopisoch, z ktorých sú tri (3) rovnopisy určené pre kupujúceho a dva rovnopisy (2) pre predávajúceho.
5.	Zmluvné strany vyhlasujú a svojimi podpismi potvrdzujú, že táto zmluva nebola uzavretá v tiesni za nápadne nevýhodných podmienok, jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle a zaväzujú sa ich dobrovoľne plniť.

                             dňa ........................                                       Košice dňa ........................

Predávajúci: 		Kupujúci:

      ......................................................	     ......................................................
             				             		                  Ing. Rastislav Trnka 	
                    	                      predseda